OpenLLM-France/wikimedia huggingface dataset:
# Helena Estevan de Heriz

Helena Estevan de Heriz (Barcelona, 1980) és una jugadora de rugbi catalana, ja retirada.
Llicenciada en Ciències Ambientals per la Universitat Autònoma Barcelona, va formar-se com a jugadora al RC l'Hospitalet. Posteriorment, va fitxar per la UE Santboiana, jugant en la posició de mig d'obertura i la d'ala fins a la seva retirada el 2007. Va ser internacional amb la selecció espanyola de rugbi, participant al Torneig de les Sis Nacions femení.

## Referències

* ↑ «Helena Estevan de Heriz». Enciclopèdia de l'esport català. Barcelona: Grup Enciclopèdia Catalana.
* ↑ «Ordit, programa de lideratge i transformació social» p. 13. Fundació Bofill, 01-11-2011. [Consulta: 7 abril 2020].
# Gustave van Belle (jugador de billar)

* Aquest article tracta sobre el jugador de billar. Si cerqueu el ciclista, vegeu «Gustave van Belle».
Gustave van Belle (Gant, 12 d'abril de 1889 - 3 de febrer de 1969) fou un jugador belga de billar de la dècada de 1930.
Va destacar com a jugador de quadre, essent diversos cops campió d'Europa i del Món, on rivalitzà amb el billarista egipci Edmond Soussa.

## Palmarès

Font:
* Campionat del Món de billar de carambola quadre 47/1: 1930 1931
* Campionat del Món de billar de carambola quadre 47/2: 1934 1928, 1929 1926
* Campionat del Món de billar de carambola quadre 71/2: 1932, 1934, 1935, 1936, 1937, 1939 1933, 1938
* Campionat del Món de billar pentatló: 1935 1933
* Campionat d'Europa de billar de carambola quadre 47/2: 1927, 1931, 1933 1928, 1929 1925, 1926
* Campionat belga de billar a tres bandes: 1931 1939

## Referències

* ↑ Kurzbiografie Biljardvereiniging Geertruidenberg. 2016-11-25 arxivat 2016-03-23
* ↑ Sport.Billiards Time Magazine. 2016-11-25
* ↑ Palmarès Kozoom. 2016-11-25
# Gustave Van Belle

* Aquest article tracta sobre el ciclista. Si cerqueu el jugador de billar, vegeu «Gustave van Belle (jugador de billar)».
Gustave Van Belle (Lovendegem, 16 de març de 1912 - Gant, 25 d'agost de 1954) va ser un ciclista belga que va córrer durant els anys 30 del segle xx. Sols se li coneix una victòria, a la primera edició de la Gant-Wevelgem, el 1934.

## Palmarès

* 1934
** 1r a la Gant-Wevelgem

## Enllaços externs

* Fitxa de Gustave Van Belle a sitiodeciclismo.net
# Gökdeniz Karadeniz

Gökdeniz Karadeniz (Giresun, Turquia, 11 de gener de 1980) és un futbolista turc que habitualment juga de mig-campista. El seu primer equip fou el Trabzonspor i actualment juga a les files del FC Rubin Kazan de la Lliga Premier de Rússia.

## Trajectòria

Karadeniz inicià la seva trajectòria professional a la seva Turquia natal a les categories inferiors del Trabzonspor. Debutà amb el primer equip la temporada 1999/00, jugant-hi fins a l'any 2008 tot aconseguint dos títols de Copa.
L'any 2008 fitxa per 8,7 milions d'euros pel FC Rubin Kazan de la Lliga Premier de Rússia amb el qual aconseguí el títol lliguer rus de 2008.
Debutà amb la selecció de futbol de Turquia l'any 2003 i des d'aleshores ha disputat 50 partits, tot marcant 6 gols.

## Palmarès

* 1 Lliga Premier de Rússia: 2008 (Rubin Kazan)
* 2 Copa de Turquia: 2003 i 2004 (Trabzonspor)

## Referències

* ↑ «Gökdeniz Karadeniz – International Appearances». Rec.Sport.Soccer Statistics Foundation [Consulta: 8 gener 2013].
# Gök Tepe

Gök Tepe ('turó Blau', rus: Geok Tepe) fou una fortalesa del Turkmenistan en un oasi del país pertanyent als turcmens Akhal-Teke, a la vora del Sasik Su (Sasik Ab). Estava situada a uns 40 km cap a l'oest de la moderna capital Aşgabat.
És famosa per la defensa que en van fer dotze mil turcmans que eren atacats pels russos dirigits pel general Mikhaïl Skóbelev, que es va perllongar des de l'1 de gener fins al 24 de gener de 1881. Els defensors van morir quasi tots i les pèrdues russes foren també molt elevades; els russos van saquejar la fortalesa durant quatre dies després de la conquesta; després van construir una nova fortalesa en un lloc proper del mateix oasi, a Dengil Tepe. El ferrocarril hi va arribar el 1883.

## Bibliografia

* Entsiklopediceskiy Slovar, 1892.
* Gillard, David, "The struggle for asia 1828-1914" 1977 Methuen & Co. p. 143.
# Göksu

El Göksu (traduït com 'Aigua Blava', també Geuk Su, Goksu Nehri, edat mitjana Saleph, clàssic Calycadnus) és un riu de l'altiplà Taşeli a Turquia. Les seves fonts són dos rierols a les muntanyes del Taure, al nord a les muntanyes Geyik i al sud a les muntanyes Haidar; els dos rierols conflueixen al sud de Mut (província de Mersin).
El riu té 260 km de llarg i desaigua a la mar Mediterrània, a uns 16 km al sud-est de Silifke. El delta del riu és una àrea de criança principalment per a aus (unes 300 espècies, entre les quals una classe de tortuga en perill d'extinció). La resclosa de Saysulak permet regar la zona del delta i per produir electricitat.
A l'època clàssica, fou conegut com a Calycadnus (o Calycadnos) i, segons Ammià Marcel·lí, era navegable amb petites barques. El 1190, a la tercera croada, Frederic I del Sacre Imperi romanogermànic (Frederic Barba-roja) es va ofegar en aquest riu (llavors Saleph) el dia 10 de juny. Les circumstàncies exactes de la seva mort són desconegudes. Algunes versions parlen que es va ofegar mentre es banyava, i d'altres diuen que el seu cavall el va llençar a l'aigua mentre creuava el riu. Segons el cronista Ali ibn al-Athir, l'aigua arribava just a la cintura, de manera que és possible que el contrast entre la calor que feia i l'aigua gèlida li hagués provocat un atac de cor (tenia 67 anys).
El nom Göksu el porten altres rierols de Turquia, tots poc importants excepte el Göksu del Bòsfor. Vegeu: Göksu del Bòsfor.

## Referències

* ↑ «Río Göksu» (en castellà). mapcarta.com. [Consulta: 8 gener 2023].
* ↑ Yamaç, Ali; Gilli, Eric; Tok, Ezgi; Törk, Koray. Caves and Karst of Turkey - Vol. 1: History, Archaeology and Caves (en anglès). Springer Nature, 2021-01-04, p. 81. ISBN 978-3-030-65501-3.
* ↑ Kuzucuoğlu, Catherine; Çiner, Attila; Kazancı, Nizamettin. Landscapes and Landforms of Turkey (en anglès). Springer, 2019-01-08, p. 186. ISBN 978-3-030-03515-0.
* ↑ «Göksu Delta». Ramsar Sites Information Service. [Consulta: 8 gener 2023].
* ↑ Spencer, Stephen J. «The Third Crusade in historiographical perspective» (en anglès). History Compass, 19, 7, 01-07-2021. DOI: 10.1111/hic3.12662. ISSN: 1478-0542.
# Hemisferi cerebral

Un hemisferi cerebral és cadascuna de les parts laterals del cervell, unides per les formacions interhemisfèriques (cos callós, trígon, nuclis de la base, etc.).
Cada hemisferi es divideix en quatre lòbuls (frontal, occipital, temporal i parietal), separats l'un de l'altre per tres cissures (de Silvi, de Rolando i perpendicular externa). A més, al fons de la cissura de Silvi hi ha el lòbul de l'ínsula. Per la lateralitat que presenten els éssers humans, cada hemisferi està especialitzat en una sèrie de funcions (per exemple el llenguatge sol focalitzar-se en l'hemisferi esquerre i la percepció al dret).

## Referències

* ↑ «Hemisferi cerebral». Gran Enciclopèdia Catalana. Barcelona: Grup Enciclopèdia Catalana.
* ↑ «hemisferi.5». Diccionari Enciclopèdic de Medicina [Consulta: 13 agost 2014].
# Henri Konan

Henri Konan (Abidjan, 1937 - Abidjan, 28 de març de 2009) fou un futbolista ivorià de la dècada de 1960.
Fou internacional amb la selecció de futbol de Costa d'Ivori. Pel que fa a clubs, destacà a Stade d'Abidjan.

## Referències

* ↑ «HOMMAGE a M. Henri KONAN dit Zabla» (en francès). Necrologie.ci, 2009. Arxivat de l'original el 2016-03-04. [Consulta: 29 agost 2019].
* ↑ Courtney, Barrie. «African Nations Cup 1968 - Final Tournament Details». RSSSF, 12-06-2009.
* ↑ «Football : mort de l'ancien international Henri Konan» (en francès). Agence France Presse, 09-04-2009.
# Henri Karr

Henri Karr (Dos-Ponts, Palatinat-Dos-Ponts, 1784 - París, 10 de gener de 1842) fou un pianista i compositor d'origen bavarès, actiu a París al començament del segle XIX.

## Biografia

Fou fill d'un violinista, mestre de capella del duc de Baviera, mort a París sota la Revolució francesa. Henri Karr es va instal·lar a París cap a 1806;. Va ser demostrador dels pianos de la casa Érard i es va fer conèixer com a professor i sobretot com a compositor de música lleugera.
Es va casar amb Louise Vergé (Louise Karr després del matrimoni), neboda d'un famós cirurgià militar francès, el baró Nicolas Heurteloup. El seu fill Alphonse Karr va ser un famós escriptor francès. Fou, a més, l'avi patern de l'escriptora catalana Carme Karr i Alfonsetti, filla del seu altre fill, l'enginyer Eugène Karr.
Fou professor del compositor francès Paul Henrion.

## Referències

* ↑ «Mort d'Alphone Karr». Le XIXe siècle, journal quotidien politique et littéraire, 02-10-1890, pàg. 1.
* ↑ «Nécrologie - Paul Henrion». Le Ménestrel, 27-10-1901, pàg. 344.

## Bibliografia

* François-Joseph Fétis, article Karr in Biografia universal
* Nota d'Adolphe Adam, en Alphonse Karr, Les Guêpes, pàg. 225.
* Todd, R. Larry. Mendelssohn and His World (en anglès). Princeton, Nova Jersey: Princeton University Press, 1991, p. 305. ISBN 0-691-02715-3.
# Hemigymnus

Hemigymnus és un gènere de peixos de la família dels làbrids i de l'ordre dels perciformes.

## Taxonomia

* Hemigymnus fasciatus (Bloch, 1792)
* Hemigymnus melapterus (Bloch, 1791)

## Referències

* ↑ ITIS (anglès)
* ↑ FishBase (anglès)

## Bibliografia

* Günther A. 1861. A preliminary synopsis of the labroid genera. Ann. Mag. Nat. Hist. (Ser. 3) v. 8 (no. 47). 382-389.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hidrodelhayelita

La hidrodelhayelita és un mineral de la classe dels silicats.

## Característiques

La hidrodelhayelita és un silicat de fórmula química KCa₂AlSi₇O$_{17}$(OH)₂·6H₂O. Cristal·litza en el sistema ortoròmbic. La seva duresa a l'escala de Mohs és 4.
Segons la classificació de Nickel-Strunz, la hidrodelhayelita pertany a «09.EB - Fil·losilicats amb xarxes dobles amb 4- i 6-enllaços» juntament amb els següents minerals: macdonaldita, rhodesita, delhayelita, monteregianita-(Y) i carletonita.

## Formació i jaciments

Va ser descoberts a Apatitovyi Tsirk, al mont Rasvumtxorr, dins el massís de Khibini (óblast de Múrmansk, Rússia). També ha estat descrita en altres llocs del mont Rasvumtxorr, així com al proper Kukisvumtxorr, també al masíss de Khibini. A fora de Rússia també se n'ha trobat a la pedrera Vispi, a la localitat de San Venanzo (Úmbria, Itàlia). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Hydrodelhayelite» (en anglès). Mindat. [Consulta: 25 gener 2020].
# Hidrodresserita

La hidrodresserita és un mineral de la classe dels carbonats que pertany al grup de la dresserita. Rep el seu nom en al·lusió al fet que és un equivalent completament hidratat de la dresserita.

## Característiques

La hidrodresserita és un carbonat de fórmula química BaAl₂(CO₃)₂(OH)₄·3H₂O. Va ser aprovada com a espècie vàlida per l'Associació Mineralògica Internacional l'any 1976. Cristal·litza en el sistema triclínic. La seva duresa a l'escala de Mohs es troba entre 3 i 4. És un mineral isostructural amb la dresserita i l'estronciodresserita.
Segons la classificació de Nickel-Strunz, la hidrodresserita pertany a «05.D - Carbonats amb anions addicionals, amb H₂O, amb cations grans i de mida mitjana» juntament amb els següents minerals: alumohidrocalcita, nasledovita, paraalumohidrocalcita, dresserita, dundasita, montroyalita, estronciodresserita, petterdita, kochsandorita, schuilingita-(Nd), sergeevita i szymanskiïta.

## Formació i jaciments

Va ser descoberta l'any 1976 a la pedrera Francon, a Mont-real, a la regió del Quebec (Canadà). Es tracta de l'únic indret on ha estat trobada aquesta espècie mineral.

## Referències

* ↑ «Hydrodresserite» (en anglès). Mindat. [Consulta: 23 maig 2017].
# Hannah Hampton

Hannah Hampton (Birmingham, 16 de novembre de 2000) és una futbolista professional anglesa que juga com a portera del club de la FA Women's Super League Aston Villa i de la selecció d'Anglaterra. Hampton és un producte de les acadèmies de l'Stoke City i Birmingham City, i també va passar cinc anys a les categories inferiors del Vila-real CF.

## Biografia

Hampton va néixer a Birmingham, Anglaterra i va créixer a Studley, Warwickshire abans d'emigrar al País Valencià amb la seua família als cinc anys. Allà, Hampton va ser buscada per a l'acadèmia del Vila-real CF on va jugar com a davantera. Va estudiar a la British School de Vila-real on els seus pares, Chris i Laura, van treballar com a professors. Va tornar a Anglaterra el 2010 i es va unir al centre d'excel·lència de l'Stoke City, on va fer la transició de davantera a portera.
El 2016, Hampton va ser reclutada per al Centre d'Excel·lència del Birmingham City per mitjà del llavors director de l'Acadèmia Marc Skinner, que després seria nomenat entrenador del primer equip. El 5 de novembre de 2017, Skinner va convocar a Hampton per al seu debut sènior en un partit de grup de la Copa de la Lliga contra Doncaster Belles. Després de fer una sèrie d'aparicions al primer equip, Hampton va signar el seu primer contracte professional amb el club el 5 de desembre de 2018.
El 3 de juliol de 2021, Hampton va signar un contracte de dos anys amb l'equip de la FA WSL Aston Villa.

## Referències

* ↑ Sport. «Hannah Hampton: la portera que ve mal y lo para todo» (en castellà), 30-11-2021. [Consulta: 5 juliol 2022].
* ↑ «'How I overcame a depth perception problem to become an England goalkeeper'». inews.co.uk, 26-01-2022.
* ↑ «Hannah Hampton Birmingham City profile». Birmingham City Football Club. Arxivat de l'original el 2021-06-23. [Consulta: 5 juliol 2022].
* ↑ Jennens, Molly. «Turning cubs into Lionesses: Why Birmingham City Women's Regional Talent Club is so crucial». StoryHub, 11-03-2019. [Consulta: 11 abril 2019].
* ↑ «Hannah Hampton signs first professional deal». Birmingham City Football Club. Arxivat de l'original el 2019-04-02. [Consulta: 5 juliol 2022].
* ↑ «Hannah Hampton joins Villa Women». Aston Villa Football Club. [Consulta: 3 juliol 2021].
# Hermodor (poeta)

Hermodor (en grec antic: Ἑρμόδωρος, llatí: Hermodorus) va ser un poeta de l'antiga Grècia conegut per un poema inclòs en la Garlanda de Melèagre que li és atribuït. Es tracta d'un epigrama dedicat a l'Afrodita de Cnidos. Per altra banda, Estobeu cita un fragment de dues línies que atribueix a Hermòdot, i que tal vegada és un error per Hermodor.

## Referències

* ↑ [https://quod.lib.umich.edu/m/moa/acl3129.0002.001/429?rgn=full+text;view=image;q1=HermodorusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 419. ]
# Hildebran

Hildebran és una població dels Estats Units a l'estat de Carolina del Nord. Segons el cens del 2000 tenia 1.472 habitants.

## Demografia

Segons el cens del 2000, Hildebran tenia 1.472 habitants, 597 habitatges i 416 famílies. La densitat de població era de 253,7 habitants per km².
Dels 597 habitatges en un 26,8% hi vivien nens de menys de 18 anys, en un 53,8% hi vivien parelles casades, en un 11,7% dones solteres, i en un 30,3% no eren unitats familiars. En el 24,8% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,6% tenia menys de 18 anys, un 7,3% entre 18 i 24, un 29,8% entre 25 i 44, un 22,8% de 45 a 60 i un 17,6% 65 anys o més.
L'edat mediana era de 38 anys. Per cada 100 dones de 18 o més anys hi havia 83 homes.
La renda mediana per habitatge era de 34.028 $ i la renda mediana per família de 43.542 $. Els homes tenien una renda mediana de 28.500 $ mentre que les dones 22.765 $. La renda per capita de la població era de 15.835 $. Entorn del 6% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hildebran». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Hildebran». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Hilde On TV?

Hilde On TV? (títol en noruec Hilde på TV?) va ser la contribució de Noruega al Festival de la televisió de Montreux de 1986 amb Anne Marit Jacobsen en el paper principal. Va ser escrit i dirigit per Wayne McKnight i Robert Williams. Durava uns 30 minuts i fou emès per la Norsk Rikskringkasting el 19 d'abril de 1986.

## Argument

Des del lloc web de NRK:
| « | la mare de família Hilde Olsen que es veu engolida per la televisió en el sentit més literal de la paraula. Des del sofà, la resta de la família veu de sobte la mare a la pantalla, ha sortit del sofà i ha desaparegut dins la caixa del televisor durant una nit. Apareix en una òpera, en una actriu de "Fame", en la sèrie Dallas, en un joc espectacle italià on és ben vista, en un programa de Benny Hill, un programa de la televisió xinesa i molt més. | » |

## Repartiment

* Anne Marit Jacobsen - Hilde
* Kalle Øby - Ole
* Anita Juveli - Filla

## Altres col·laboradors

* Bjørn O. Berg
* Kjersti Berge
* Terje Bjørkvold
* Richard Brunæs
* Preben Dietrichson
* Cherri Døhlen
* Georg Enderle
* Solrun Fluge
* Ivar Gilhuus
* Drude Haga
* Jack Hansen
* John Runar Hansen
* Hein Espen Hattestad
* Hans Fredrik Jacobsen
* Frederic Konrad
* Bastian Lie-Nielsen
* Britt Karin Lunden
* Roy Markussen
* Wayne McKnight
* Ingrid Meland
* Stig Mæhle
* Lella Nilssen
* Mami Nøddelund
* Sara Ousdal
* Trond Pedersen
* Arve Ramsey
* Finn Schau
* Per Anstein Solberg
* Calvin Ray Stiggers
* Karl Sundby
* Siri T. Walderhaug
* Arlene Wilkes
* Einar Wøhni
* Gunnar Aas

## Referències

* 1 2 3 4 5 Montreux 19. apr. 1986 - Hilde på TV? på tv.nrk.no
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 Rulleteksten

## Enllaços externs

* Hilde On TV? a Youtube
# Hora Nova

Hora Nova és la capçalera degana de la premsa comarcal a l'Alt Empordà. Es va començar a publicar el 1977 a Figueres, amb el nom o capçalera de 9 país. Dos anys més tard es converteix amb Hora nova. El 2007 va celebrar els seus 30 anys de vida amb un canvi de disseny, que incorporà la imatge de la badia de Roses a la capçalera. Actualment es publica cada dimarts. L'any 2014 la Biblioteca de Figueres anuncià la digitalització de 9 País i d'Hora Nova. Es pot consultar el fons digitalitzat al repositori Regira.

## Referències

* ↑ El Setmanari de l'Alt Emporda i Hora Nova editen conjuntament, Vilaweb.
* ↑ Falcón, Yolanda «La Biblioteca de Figueres impulsa la digitalització d'Hora Nova». Hora Nova, 03-06-2014, pàg. 32.
* ↑ Ventura, Ariadna «Ja es poden consultar 20 anys de continguts del "9 País" i Hora Nova». Hora Nova, 08-09-2015.

## Bibliografia

* Guillamet Oliveras, Jaume [et al.]. Història de la premsa de Figueres : 1809-1980. Figueres : Ajuntament de Figueres, 2009

## Enllaços externs

* Hora Nova - Lloc web oficial
# Home Fries

Home Fries és una pel·lícula estatunidenca dirigida per Dean Parisot, estrenada el 1998.

## Argument

Dorian i Angus, dos germans sense feina, fan una broma a un parent: aquest mor d'una crisi cardíaca. Intenten amagar la seva equivocació però han de comptar aviat amb Sally, cambrera en un fast-food que ho ha sentit tot amb el seu casc i que està embarassada del difunt. Dorian s'enamora de Sally mentre que Angus no pensa més que en eliminar-la.

## Repartiment

* Drew Barrymore: Sally Jackson
* Luke Wilson: Dorian Montier
* Jake Busey: Angus Montier
* Catherine O'Hara: Beatrice Lever
* Shelley Duvall: Sra. Jackson
* Kim Robillard: Billy
* Daryl Mitchell: Roy
* Lanny Flaherty: Red Jackson
* Chris Ellis: Henry Lever
* Blue Deckert: Xèrif
* Mark Walters
* Shane Steiner: Soldat al jeep
* Theresa Merritt: Sra. Vaughan
* Morgana Shaw: Lucy Garland
# Hoquei sobre herba als Jocs Olímpics d'estiu de 1952

Als Jocs Olímpics d'Estiu de 1952 celebrats a la ciutat de Hèlsinki (Finlàndia) es realitzà una competició en hoquei sobre herba en categoria masculina.

## Comitès participants

Participaren un total de 144 jugadors de 12 comitès nacionals diferents:
| Alemanya (15) Àustria (11) Bèlgica (11) Finlàndia (11) | França (13) Índia (14) Itàlia (11) Països Baixos (11) | Pakistan (12) Polònia (11) Regne Unit (13)  Suïssa (11) |

## Resum de medalles

| Prova | Or | Argent | Bronze |
| Hoqui sobre herba | ÍndiaLeslie Claudius Meldric Daluz Keshav Dutt Chinadorai Deshmutu Ranganathan Francis Raghbir Lal Govind Perumal Muniswamy Rajagopal Balbir Singh Randhir Singh Gentle Udham Singh Dharam Singh Grahanandan Singh K. D. Singh | Països BaixosJules Ancion André Boerstra Harry Derckx Han Drijver Dick Esser Roepie Kruize Dick Loggere Lau Mulder Eddy Tiel Wim van Heel Leonard Wery | Regne UnitDenys Carnill John Cockett John Conroy Graham Dadds Derek Day Dennis Eagan Robin Fletcher Roger Midgley Richard Norris Neil Nugent Anthony Nunn Anthony John Robinson John Paskin Taylor |

## Medaller

| Posició | País | | | | Total |
| 1 | Índia | 1 | 0 | 0 | 1 |
| 2 | Països Baixos | 0 | 1 | 0 | 1 |
| 3 | Regne Unit | 0 | 0 | 1 | 1 |

## Resultats

| Vuitens de final | Vuitens de final | Quarts de final | Quarts de final | Semifinals | Semifinals | Final | Final |
| Índia | | | | | | | |
| bye | | | | | | | |
| bye | | Índia | 4 | | | | |
| | | Àustria | 0 | | | | |
| Àustria | 2 | Àustria | 0 | | | | |
| Suïssa | 1 | | | | | | |
| Suïssa | 1 | | | Índia | 3 | | |
| | | | | Regne Unit | 1 | | |
| Regne Unit | | | | Regne Unit | 1 | | |
| bye | | | | | | | |
| bye | | Regne Unit | 1 | | | | |
| | | Bèlgica | 0 | | | | |
| Bèlgica | 6 | Bèlgica | 0 | | | | |
| Finlàndia | 0 | | | | | | |
| Finlàndia | 0 | | | | | Índia | 6 |
| | | | | | | Països Baixos | 1 |
| Països Baixos | | | | | | Països Baixos | 1 |
| bye | | | | | | | |
| bye | | Països Baixos | 1 | | | | |
| | | Alemanya | 0 | | | | |
| Alemanya | 7 | Alemanya | 0 | | | | |
| Polònia | 2 | | | | | | |
| Polònia | 2 | | | Països Baixos | 1 | | |
| | | | | Pakistan | 0 | Tercer lloc | Tercer lloc |
| Pakistan | | | | Pakistan | 0 | Tercer lloc | Tercer lloc |
| bye | | | | | | | |
| bye | | Pakistan | 6 | | | Regne Unit | 2 |
| | | França | 0 | | | Pakistan | 1 |
| França | 5 | França | 0 | | | Pakistan | 1 |
| Itàlia | 0 | | | | | | |